আইএস দিয়ে ‘খুন করার হুমকি’, তারেক-ফখরুলসহ ৯ নেতার বিরুদ্ধে গ্রেপ্তারি পরোয়ানা
0 0 সোমবার, ৫ আগস্ট, ২০১৯ Edit this post
যুক্তরাজ্যে অবস্থানরত বিএনপির ভারপ্রাপ্ত চেয়ারম্যান তারেক রহমান ও মহাসচিব মির্জা ফখরুল ইসলাম আলমগীরসহ দলটির নয় জন নেতার বিরুদ্ধে গ্রেপ্তারি পরোয়ানা জারি করেছেন আদালত। ইসলামিক স্টেটের (আইএস) সদস্যদের দিয়ে খুন করানোর হুমকির অভিযোগের একটি মামলায় আজ সোমবার ঢাকা মহানগর হাকিম সত্যব্রত শিকদার এ আদেশ দেন।
এর আগে আজ দুপুরেই বাংলাদেশ জননেত্রী পরিষদের সভাপতি এবি সিদ্দিকী এ মামলার আবেদন করেন। পরে বিকেলে ওই আবেদনের শুনানি শেষে এ আদেশ দেন বিচারক।
গ্রেপ্তারি পরোয়ানা জারি হওয়া অপর আসামিরা হলেন, বিএনপির স্থায়ী কমিটির সদস্য ড. খন্দকার মোশাররফ হোসেন, আমীর খসরু মাহমুদ চৌধুরী, গয়েশ্বর চন্দ্র রায়, দলের সিনিয়র যুগ্ম মহাসচিব রুহুল কবির রিজভী, বিএনপি চেয়ারপারসনের উপদেষ্টা আমান উল্লাহ আমান, বুয়েটের বহিষ্কৃত শিক্ষক হাফিজুর রহমান রানা ও ছাত্রদল নেতা এমদাদুল হক ভূঁইয়া।
মামলার অভিযোগে বলা হয়, গত ২৩ জুলাই বুয়েটের শিক্ষক হাফিজুর রহমান রানা রেজিস্ট্রি যোগে বাদীকে একটি চিঠি পাঠান। চিঠিতে আগামী ১৫ আগস্ট আইএস দিয়ে প্রধানমন্ত্রী শেখ হাসিনা এবং শেখ মুজিবুর রহমানের পরিবারের সদস্যদের খুন করে বোমা মেরে শেখ মুজিবের মাজার উড়িয়ে দেওয়া হবে বলে হুমকি দেওয়া হয়। পরে তারেক রহমানের নেতৃত্বে নতুন বাংলাদেশ গঠন করা হবে।
অভিযোগে আরও বলা হয়, তারেক রহমান আইএসের সঙ্গে চুক্তি করে আইএসসহ হাফিজুর রহমানকে বাদী ও তার পরিবারকে এবং শেখ মুজিবের মতো সবাইকে খুন করার জন্য পাঠিয়েছেন। হাফিজুর রহমান নেতাদের সঙ্গে বসে সব পরিকল্পনা করে বাদীসহ বাকি সবার তালিকা তৈরি করে আইএসের কাছে পাঠিয়েছেন। ওই ‍চিঠিতে সবাইকে মৃত্যুর জন্য প্রস্তুত থাকতেও বলা হয়েছে।
জাতীয় রাজনীতি শীর্ষ খবর
অর্থ ও বাণিজ্য,188,আন্তর্জাতিক,630,কাপাসিয়া,287,কালিয়াকৈর,342,কালীগঞ্জ,217,খেলা,510,গাজীপুর,3350,চাকরির খবর,14,জয়দেবপুর,1542,জাতীয়,2289,টঙ্গী,825,তথ্যপ্রযুক্তি,460,ধর্ম,185,পরিবেশ,121,প্রতিবেদন,290,বিজ্ঞান,53,বিনোদন,570,ভিডিও,54,ভিন্ন খবর,133,ভ্রমন,105,মুক্তমত,24,রাজধানী,713,রাজনীতি,902,লাইফস্টাইল,233,শিক্ষাঙ্গন,349,শীর্ষ খবর,8336,শ্রীপুর,408,সাক্ষাৎকার,12,সারাদেশ,552,স্বাস্থ্য,186,
GazipurOnline.com: আইএস দিয়ে ‘খুন করার হুমকি’, তারেক-ফখরুলসহ ৯ নেতার বিরুদ্ধে গ্রেপ্তারি পরোয়ানা
https://1.bp.blogspot.com/-TOhvwOi_MwE/XUgrcrmuUDI/AAAAAAAAdRo/OYaDGB8RymoGP6KzTO5lo5zLRnVZhIWIwCLcBGAs/s1600/Tarek_fakhrul_arrest.jpg
https://1.bp.blogspot.com/-TOhvwOi_MwE/XUgrcrmuUDI/AAAAAAAAdRo/OYaDGB8RymoGP6KzTO5lo5zLRnVZhIWIwCLcBGAs/s72-c/Tarek_fakhrul_arrest.jpg
https://www.gazipuronline.com/2019/08/tareq-fakrul.html